《白沙昭利庙》
宋代·于石

百战收功老故山，寒溪怒涌白沙泉。
云台不与四七将，庙食何传千万年。
香冷谁能燃汉火，水流空自溉吴田。
愚民不识前朝事，浪说神能驾铁船。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。